《有以苕上沈中丞客五羊诃林社集诗见贻者用来韵赋此寄之 其二》
明代·张萱

世尊原是丈人行，一揖初参礼亦当。真谤错寻山是鹫，幻身莫弃乘为羊。

笑他四体常投地，枉却三天日炷香。若说心生心即妄，应无所住岂须商。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。